ddrg/super_eurlex huggingface dataset:
B4-0169, 0175, 0179 και 0199/99

Ψήφισμα σχετικά με την υπόθεση του κ. Lιonard Peltier

Το Ευρωπαϊκό Κοινοβούλιο,

- έχοντας υπόψη το προηγούμενο ψήφισμά του της 15 Δεκεμβρίου 1994, για τη χορήγηση χάριτος στον Lιonard Peltier ((ΕΕ C 18 της 23.1.1995, σελ. 183)),

A. λαμβάνοντας υπόψη τον ρόλο του Lιonard Peltier όσον αφορά την προάσπιση των δικαιωμάτων των αυτόχθονων πληθυσμών,

Β. λαμβάνοντας υπόψη ότι αυτός είχε καταδικαστεί το 1977 δις ισόβια, μολονότι δεν υπήρξε απόδειξη όσον αφορά την ενοχή του και αφού είχε προηγηθεί η έκδοσή του από τον Καναδά,

Γ. λαμβάνοντας υπόψη ότι η Διεθνής Αμνηστεία έχει επανειλημμένως εκφράσει την ανησυχία της σχετικά με την αμερόληπτη διεξαγωγή της δίκης που κατέληξε στην καταδίκη του κ. Peltier,

Δ. λαμβάνοντας υπόψη ότι η κυβέρνηση των ΗΠΑ παραδέχεται πλέον ότι οι ένορκες βεβαιώσεις που χρησιμοποιήθηκαν για τη σύλληψη και έκδοση του κ. Peltier από τον Καναδά ήταν πλαστογραφημένες και ότι ο εισαγγελέας των ΗΠΑ κ. Lynn Crooks είχε δηλώσει ότι η αμερικανική κυβέρνηση δεν διέθετε αποδείξεις σχετικά με την ταυτότητα του δολοφόνου των αστυνομικών,

Ε. λαμβάνοντας υπόψη ότι αφού παρέμεινε έγκλειστος επί 23 χρόνια σε ομοσπονδιακές φυλακές, η κατάσταση της υγείας του κ. Peltier επιδεινώθηκε δραματικά και σύμφωνα με εμπειρογνώμονες αν ο κ. Peltier δεν τύχει της δέουσας ιατρικής περίθαλψης, η ζωή του θα κινδυνεύσει,

ΣΤ. λαμβάνοντας υπόψη ότι οι σωφρονιστικές αρχές εξακολουθούν να αρνούνται στον κ. Peltier τη χορήγηση κατάλληλης ιατρικής περίθαλψης, παραβιάζοντας τον διεθνή ανθρωπιστικό νόμο και τα συνταγματικά δικαιώματα του κ. Peltier,

Ζ. επισημαίνοντας ότι ο κ. Peltier έχει εξαντλήσει πλέον όλες τις δυνατότητες προσφυγών με βάση την αμερικανική νομοθεσία[semigr ]

1. επιμένει και πάλι να δοθεί στον κ. Lιonard Peltier χάρη από τον Πρόεδρο των ΗΠΑ[semigr ]

2. επαναλαμβάνει την έκκλησή του για μεταφορά του κ. Lιonard Peltier σε κλινική όπου θα μπορεί να τύχει της κατάλληλης ιατρικής περίθαλψης[semigr ]

3. επαναλαμβάνει την έκκλησή του για διενέργεια έρευνας όσον αφορά τα δικαστικά ατοπήματα στα οποία βασίστηκε η καταδίκη του κ. Peltier[semigr ]

4. ζητεί από την αντιπροσωπεία του για τις σχέσεις με τις ΗΠΑ να θέσουν την περίπτωση του κ. Lιonard Peltier στην ημερήσια διάταξη της προσεχούς συνάντησής τους με τους αμερικάνους ομολόγους τους[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, το Κογκρέσο και τον Πρόεδρο των ΗΠΑ.
B4-0188/99

Ψήφισμα σχετικά με τη θανατική ποινή εναντίον του Greg Summers - Τέξας, ΗΠΑ

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με τη θανατική ποινή,

A. επισημαίνοντας ότι ο Greg Summers καταδικάστηκε σε θάνατο στις 21 Αυγούστου 1991 για συνομωσία στη δολοφονία της μητέρας του, του πατέρα του και του θείου του,

Β. τονίζοντας ότι ο Greg Summers καταδικάστηκε βάσει της εκτός δικαστηρίου μαρτυρίας του δολοφόνου της οικογένειάς του, ο οποίος είχε ομολογήσει και καταδικασθεί, και ότι κανείς μπορεί να εγείρει διάφορες άλλες αμφιβολίες σχετικά με την ορθή διεξαγωγή της δίκης του,

Γ. επισημαίνοντας ότι ο Greg Summers διατείνεται συνεχώς ότι είναι αθώος και ότι οι δικηγόροι του κατέθεσαν στις 30 Σεπτεμβρίου 1997 έφεση κατά της δίκης αυτής στο Εφετείο του Τέξας και ότι, μέχρι στιγμής, δεν έχει δοθεί συνέχεια στην έφεση αυτή,

Δ. επισημαίνοντας ότι οι αδελφοί Karl Hinze και Walter Burnhary LaGrand καταδικάστηκαν σε θάνατο κατηγορούμενοι για ληστεία τράπεζας και φόνο στην Πολιτεία της Αριζόνας το 1984 και η εκτέλεσή του επίκειται για τις 24 Φεβρουαρίου και 3 Μαρτίου 1999,

Ε. επισημαίνοντας ότι τα δικαστήρια παραδέχθηκαν ότι δεν επετράπη στους δύο γερμανούς πολίτες να ασκήσουν το δικαίωμά τους, στο πλαίσιο της Σύμβασης της Βιέννης σχετικά με τις προξενικές σχέσεις, να λάβουν νομική βοήθεια από την πρεσβεία της χώρας τους,

ΣΤ. επισημαίνοντας ότι η αποδεδειγμένη και εξαιρετικά κακή ποιότητα της υπεράσπισης των αδελφών LaGrand δεν πρέπει να διαχωρισθεί από το γεγονός αυτό και ότι οι αδελφοί LaGrand καταδικάστηκαν σε θάνατο για ένα αδίκημα, για το οποίο στη Γερμανία θα τους είχε επιβληθεί το πολύ κράτηση σε αναμορφωτήριο για αρκετά έτη,

Ζ. εκτιμώντας ότι, σύμφωνα με στοιχεία της Amnesty International, κρατούνται σήμερα στις φυλακές των ΗΠΑ πάνω από 70 αλλοδαποί πολίτες από 26 κράτη που έχουν καταδικαστεί σε θάνατο και ότι οι περισσότεροι από αυτούς κατά τη σύλληψή τους δεν ενημερώθηκαν για τα δικαιώματά τους σύμφωνα με τη Σύμβαση της Βιέννης για τις προξενικές σχέσεις,

Η. τονίζοντας για άλλη μιά φορά ότι η θανατική ποινή, ιδίως στις περιπτώσεις εκείνες που ενδέχεται να υπάρχουν σοβαρές αμφιβολίες για την ενοχή του κατηγορουμένου, πρέπει να θεωρείται παραβίαση της ανθρώπινης αξιοπρέπειας,

1. καλεί τις αρχές των Ηνωμένων Πολιτειών, και ιδίως τις δικαστικές αρχές του Τέξας, να εξετάσουν με θετικό πνεύμα την έφεση για αναθεώρηση της δίκης του Greg Summers[semigr ]

2. καλεί την κυβέρνηση των Ηνωμένων Πολιτειών, και ιδίως τις αρχές της Πολιτείας του Τέξας και της Αριζόνας, να μετατρέψουν τις εναντίον των Greg Summers, Karl Hinze LaGrand και Walter Burnhary LaGrand θανατικές αποφάσεις καθώς και όλες τις άλλες θανατικές αποφάσεις που εκκρεμούν[semigr ]

3. καλεί την κυβέρνηση των Ηνωμένων Πολιτειών, και ιδίως τις αρχές της Πολιτείας του Τέξας να καταργήσουν πάραυτα τη θανατική ποινή και να προσχωρήσουν στο παγκόσμιο μορατόριουμ για τη θανατική ποινή[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την κυβέρνηση των Ηνωμένων Πολιτειών, και τις αρχές της Πολιτείας του Τέξας και της Αριζόνας.
B4-0131, 0132 και 0189/99

Ψήφισμα σχετικά με τη θρησκευτική ελευθερία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με συγκεκριμένες περιπτώσεις θρησκευτικών διωγμών σε διάφορες χώρες,

- έχοντας υπόψη το Άρθρο 2 της Οικουμενικής Διακήρυξης των Ανθρωπίνων Δικαιωμάτων των Ηνωμένων Εθνών της 10ης Δεκεμβρίου 1948, καθώς και το Άρθρο 2, παράγραφος 2 της Διεθνούς Συμφωνίας σχετικά με τα οικονομικά, κοινωνικά και πολιτιστικά δικαιώματα και το Άρθρο 27 της Διεθνούς Συμφωνίας σχετικά με τα αστικά και πολιτικά δικαιώματα,

Α. εκφράζοντας τη βαθεία ανησυχία του για τους αυξανόμενους διωγμούς θρησκευτικών μειονοτήτων και τους περιορισμούς στην ελευθερία της γνώμης σε διάφορες χώρες,

Β. θορυβημένο από τα φαινόμενα ξενοφοβίας και ρατσισμού που συνδέονται με θρησκευτικούς διωγμούς,

Γ. επισημαίνοντας ότι το Άρθρο 25 του Συντάγματος της Ινδίας εγγυάται τη θρησκευτική ελευθερία και την ύπαρξη εκτελεστικής νομοθεσίας για τα ανθρώπινα δικαιώματα και εκφράζοντας την ικανοποίησή του για το λόγο που εξεφώνησε ο πρωθυπουργός στις 30 Ιανουαρίου 1999 ενώπιον του έθνους στον οποίο υποστήριξε αυτή την εγγύηση και ετάσσετο κατά της θρησκευτικής βίας,

Δ. συγκλονισμένο ειδικότερα από τις ειδήσεις για διωγμούς χριστιανών στην Ινδία από εξτρεμιστικές ομάδες, ιδίως στο Gujerat, και τη δολοφονία του αυστραλού ιεραπόστολου Graham Staines και των δύο παιδιών του, που είναι η πλέον πρόσφατη από πολλές πράξεις βίας εναντίον χριστιανών, μουσουλμάνων και άλλων θρησκευτικών μειονοτήτων[semigr ] θορυβημένο διότι οι επιθέσεις αυτές υποδαυλίζονται από τη ρητορική εναντίον χριστιανών, μουσουλμάνων, Sikh και Jain που προέρχεται από εξτρεμιστικές ομάδες όπως η Vishwa Hindu Parishad (VHP), η οποία έχει δημόσια δηλώσει την πρόθεσή της να θέσει τέρμα σε κάθε μορφή προσυλητισμού στην Ινδία έως το έτος 2000,

1. καλεί τις κυβερνήσεις των χωρών όπου συμβαίνουν διωγμοί θρησκευτικών μειονοτήτων να σεβασθούν τις διεθνείς συμφωνίες και τις βασικές αρχές που έχουν υπογράψει και να τηρήσουν επίσης τις σχετικές ρήτρες ανθρωπίνων δικαιωμάτων στις διάφορες συνθήκες που έχουν υπογράψει με την Ευρωπαϊκή Ένωση, καλεί δε τις εν λόγω κυβερνήσεις να θέσουν σε εφαρμογή τα απαραίτητα μέτρα για την αποτελεσματική προστασία των θρησκευτικών μειονοτήτων που ζουν στην επικράτειά τους[semigr ]

2. καλεί τις αρχές της Ινδίας να καταβάλουν κάθε δυνατή προσπάθεια για τον εντοπισμό και την προσαγωγή ενώπιον της δικαιοσύνης των δολοφόνων του ιεραπόστολου Graham Staines[semigr ]

3. καλεί την Επιτροπή και το Συμβούλιο να εξασφαλίσουν ότι τηρούνται αυστηρά οι σχετικές ρήτρες ανθρωπίνων δικαιωμάτων σε συμφωνίες και συνθήκες, καλεί δε τις κυβερνήσεις των κρατών μελών να λαμβάνουν υπόψη το στοιχείο αυτό στις διμερείς τους σχέσεις[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, τον Οργανισμό Περιφερειακής Συνεργασίας Νότιας Ασίας, την Κυβέρνηση και το Κοινοβούλιο της Ινδίας, και στον Γενικό Γραμματέα του ΟΗΕ.
B4-0055, 0063, 0074, 0085 και 0102/99

Ψήφισμα σχετικά με την Κολομβία

Το Ευρωπαϊκό Κοινοβούλιο,

- having regard to its many resolutions on the human rights situation in Colombia,

A. λαμβάνοντας υπόψη τη στράτευση των κολομβιανών πολιτών υπέρ της ειρήνης,

Β. χαιρετίζοντας τη θέληση του νέου Προέδρου κ. Pastrana να ξεκινήσει πολιτικό διάλογο μεταξύ της νέας κολομβιανής κυβέρνησης και των επαναστατικών ενόπλων δυνάμεων της Κολομβίας (FARC), στις 7 Ιανουαρίου 1999 στο San Vincente del Caguαn,

Γ. λαμβάνοντας υπόψη την πολύ σοβαρή κατάσταση που επικρατεί στην Κολομβία στο θέμα των ανθρωπίνων δικαιωμάτων,

Δ. λαμβάνοντας υπόψη ότι οι παραστρατιωτικές ομάδες συνεχίζουν να δολοφονούν αγρότες και ότι τις τελευταίες μέρες έχουν ήδη δολοφονηθεί πάνω από 100 άτομα,

1. συγχαίρει τον Πρόεδρο κ. Pastrana για την φανερή και αποφασιστική θέλησή του να προωθήσει έναν ειρηνευτικό διάλογο[semigr ]

2. εκφράζει την ικανοποίησή του για την έναρξη του διαλόγου και εκφράζει την αποφασιστική του υποστήριξη στην ειρηνευτική διαδικασία[semigr ]

3. ενθαρρύνει τόσο τις κολομβιανές αρχές όσο και τις FARC να συνεχίσουν τις προσπάθειες που καταβάλλουν προς την κατεύθυνση του διαλόγου και της αναζήτησης δημοκρατικής και ειρηνικής λύσης απέναντι στο πρόβλημα της αστάθειας στην Κολομβία[semigr ]

4. τονίζει το σεβασμό των ανθρωπίνων δικαιωμάτων ως απαραίτητη και αναγκαία προϋπόθεση για τη δημιουργία ενός νομικού πλαισίου που θα προστατεύει όλους τους κολομβιανούς πολίτες και που θα επιτρέψει τη δημιουργία του κλίματος εμπιστοσύνης που είναι απαραίτητο για την επιτυχή έκβαση των διαπραγματεύσεων ανάμεσα στις δύο πλευρές[semigr ]

5. επαναλαμβάνει το αίτημά του να δοθούν εγγυήσεις για την ασφάλεια και ακεραιότητα όλων των προσώπων και οργανώσεων που εργάζονται για την προάσπιση των ανθρωπίνων δικαιωμάτων[semigr ]

6. υπενθυμίζει όλα τα θύματα της βίας και ζητεί την απελευθέρωση όσων πολιτών εξακολουθούν να κρατούνται[semigr ]

7. ζητεί από την κολομβιανή κυβέρνηση να συνεχίσει και να εντείνει τις ενέργειές της για την διάλυση των παραστρατιωτικών ομάδων που εξακολουθούν να δρουν, όπως ζητήθηκε στις 11 Ιανουαρίου 1999 και από το κολομβιανό γραφείο της Υπάτης Αρμοστείας των Ηνωμένων Εθνών για τα Ανθρώπινα Δικαιώματα[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την κολομβιανή κυβέρνηση και την Επιτροπή Ανθρωπίνων Δικαιωμάτων των Ηνωμένων Εθνών.
B4-0118, 0119 και 0123/99

Ψήφισμα σχετικά με τη διαμάχη με τις Ηνωμένες Πολιτείες για το καθεστώς εξαγωγής μπανάνας

Το Ευρωπαϊκό Κοινοβούλιο,

- έχοντας υπόψη το ψήφισμά του της 18ης Νοεμβρίου 1998 σχετικά με τη «Διατλαντική Οικονομική Συνεργασία» μεταξύ Ευρωπαϊκής Ένωσης και Ηνωμένων Πολιτειών ((ΣΠ της συνεδρίασης αυτής, Μέρος ΙΙ, σημείο 15.)),

- έχοντας υπόψη τη «Συμφωνία επί των Κανόνων και Διαδικασιών που διέπουν τη Διευθέτηση Διαφορών» που επισυνάπτεται σε προσάρτημα στην τελική πράξη που ενσωματώνει τα αποτελέσματα του Γύρου της Ουρουγουάης των Πολυμερών Εμπορικών Διαπραγματεύσεων,

A. ανησυχώντας διότι η διένεξη ΕΕ /ΗΠΑ για την μπανάνα αποτελεί ένα εν δυνάμει σοβαρό κίνδυνο για το πολυμερές ανοικτό εμπορικό σύστημα και απειλεί με υπονόμευση την αξιοπιστία του ΠΟΕ ως αποτελεσματικού και ρυθμιζόμενου από κανόνες συστήματος για την αντιμετώπιση των εμπορικών διενέξεων,

Β. ανησυχώντας για τις ενδεχόμενες συνέπειες ενός «εμπορικού πολέμου» μεταξύ ΕΕ/ΗΠΑ στην τρέχουσα κατάσταση οικονομικής και δημοσιονομικής αστάθειας των παγκόσμιων αγορών,

Γ. έχοντας υπόψη ότι η απειλή κυρώσεων εκ μέρους των ΗΠΑ είχε ήδη αρνητικό αντίκτυπο για πολυάριθμους βιομηχανικούς, κλωστοϋφαντουργικούς και γεωργικούς τομείς της ΕΕ οι οποίοι είναι εντελώς άσχετοι με τη διένεξη για τη μπανάνα και, εφόσον επιβληθούν οι εν λόγω κυρώσεις, θα επιφέρουν καταστροφικές συνέπειες στις εμπορικές σχέσεις ΕΕ/ΗΠΑ,

Δ. υπενθυμίζοντας τη σημασία της διατλαντικής σχέσης μεταξύ Ευρωπαϊκής Ένωσης και Ηνωμένων Πολιτειών, η οποία αποτελεί τον σημαντικότερο οικονομικό δεσμό στα πλαίσια του πολυμερούς συστήματος,

1. καταδικάζει με αποφασιστικότητα τα μονομερή μέτρα που έλαβαν οι ΗΠΑ, τα οποία υπονομεύουν τη διαδικασία οικοδόμησης εμπιστοσύνης στα πλαίσια του ΠΟΕ[semigr ] με την ευκαιρία αυτή καλεί την κυβέρνηση των ΗΠΑ να αποστεί από την ανάληψη οποιασδήποτε δράσης πριν από την απόφαση της επιτροπής αναμόρφωσης του καθεστώτος της μπανάνας της ΕΕ ενώ σε αντίθετη περίπτωση η ΕΕ θα πρέπει να είναι προετοιμασμένη να λάβει ισοδύναμα μέτρα[semigr ]

2. επισημαίνει τις ειδικές ευθύνες της Ευρωπαϊκής Ένωσης και των Ηνωμένων Πολιτειών, ως κορυφαίων εμπορικών εταίρων, όσον αφορά την προστασία του πολυμερούς συστήματος και, ειδικότερα, των κανόνων του ΠΟΕ, που κινδυνεύει να υπονομευθεί από τις τρέχουσες εμπορικές διενέξεις[semigr ]

3. στηρίζει θερμά την Επιτροπή στην προσέγγισή της σε ό,τι αφορά τη διένεξη για το καθεστώς της μπανάνας με τις ΗΠΑ, η οποία βασίζεται στην αρχή της αυστηρής προσήλωσης στους συμφωνηθέντες κανόνες και τις διαδικασίες που προβλέπονται από τη Συμφωνία Διευθέτησης Διενέξεων του ΠΟΕ[semigr ]

4. προτρέπει την Επιτροπή να συνεχίσει να υπερασπίζεται, στα πλαίσια του ΠΟΕ, το δικαίωμα της ΕΕ να τηρεί τις υποχρεώσεις της έναντι των εταίρων ΑΚΕ και των πλέον απομακρυσμένων περιοχών[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών και το Κογκρέσσο και την κυβέρνηση των Ηνωμένων Πολιτειών.
B4-0931/98

Ψήφισμα σχετικά με τα ανθρώπινα δικαιώματα στη Γεωργία

Το Ευρωπαϊκό Κοινοβούλιο,

A. ανησυχώντας για την κατάσταση στις φυλακές της Γεωργίας,

B. έχοντας υπόψη την έκθεση και την απόφαση της Επιτροπής των Ανθρωπίνων Δικαιωμάτων του ΟΗΕ στις 6 Απριλίου 1998,

Γ. έχοντας υπόψη ότι η κυβέρνηση της Γεωργίας υιοθετεί στην εν λόγω υπόθεση, όχι μόνο μια τακτική μόνιμης καθυστέρησης και ότι δεν έχει πράξει μέχρι τούδε τίποτε για να απελευθερώσει τους πολιτικούς κρατουμένους, αλλά ότι κρατεί τους φυλακισμένους κάτω από συνθήκες, οι οποίες δικαιολογούν τις πιο έντονες ανησυχίες για την υγεία τους και ενδεχομένως και την ίδια την επιβίωσή τους,

Το Ευρωπαϊκό Κοινοβούλιο,

1. καλεί άμεσα το Συμβούλιο να πραγματοποιήσει διαβήματα στην κυβέρνηση της Γεωργίας ώστε να δώσει αυτή συνέχεια χωρίς καμία καθυστέρηση στα αιτήματα της Επιτροπής των Ανθρωπίνων Δικαιωμάτων[semigr ]

2. καλεί την κυβέρνηση της Γεωργίας να βελτιώσει την κατάσταση στις φυλακές σύμφωνα με τα πρότυπα της Ευρωπαϊκής Σύμβασης για τα Ανθρώπινα Δικαιώματα[semigr ]

3. αναμένει από την Επιτροπή και το Συμβούλιο να υποστηρίξει στο πλαίσιο αυτό την κυβέρνηση της Γεωργίας και να προσανατολίσει αντίστοιχα τη βοήθεια για τη δημοκρατία από το πρόγραμμα Tacis[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κυβέρνηση της Γεωργίας.
B4-0901, 0907, 0912, 0918, 0922, 0932 και 0943/98

Ψήφισμα σχετικά με τις οικονομικές εισφορές στα Ηνωμένα Έθνη

Το Ευρωπαϊκό Κοινοβούλιο,

Α. λαμβάνοντας υπόψη ότι οι ΗΠΑ οφείλουν στα ΗΕ, περίπου 1,6 δισ. αμερικανικά δολάρια από καθυστερούμενες οφειλές στον τακτικό προϋπολογισμό και τους προϋπολογισμούς των ειρηνευτικών αποστολών, ποσό που αντιστοιχεί στα 2/3 των συνολικά καθυστερούμενων πληρωμών, με αποτέλεσμα τα Ηνωμένα Έθνη να δέχονται όλο και εντονότερη πίεση να αντεπεξέλθουν στις δραστηριότητές τους, τόσο όσον αφορά τις ειρηνευτικές δραστηριότητες όσο και τις ανθρωπιστικές παρεμβάσεις,

Β. θορυβημένο από το γεγονός ότι η μη διευθέτηση των καθυστερούμενων δόσεων δημιουργεί επικίνδυνα προηγούμενα για τα άλλα κράτη μέλη,

Γ. λαμβάνοντας υπόψη ότι τα κράτη μέλη της Ευρωπαϊκής Ένωσης παρέχουν το μεγαλύτερο μέρος των εισφορών και ότι η Ιαπωνία, που αποτελεί έναν από τους σημαντικότερους μεμονωμένους χρηματοδότες, ανταποκρίθηκε στις υποχρεώσεις της παρά την ύφεση,

Δ. λαμβάνοντας υπόψη ότι, δεν έχουν ακόμη επιστραφεί στην Ιαπωνία και την Ευρώπη, καθώς και σε πολλές αναπτυσσόμενες χώρες, τα κονδύλια που δαπανήθηκαν για τις ειρηνευτικές δυνάμεις,

Το Ευρωπαϊκό Κοινοβούλιο,

1. καλεί το Κογκρέσο των ΗΠΑ και τον Πρόεδρο Κλίντον να εκπληρώσουν τις οικονομικές υποχρεώσεις των ΗΠΑ έναντι των ΗΕ[semigr ]

2. καλεί το Συμβούλιο και τα κράτη μέλη να ασκήσουν την αναγκαία πίεση ώστε οι ΗΠΑ να καταβάλουν αμέσως τις καθυστερούμενες οφειλές και να δραστηριοποιηθούν ενεργά για την ανατροπή της σημερινής αποτελμάτωσης όσον αφορά τις πληρωμές και άλλες μεταρρυθμίσεις στο πλαίσιο των ΗΕ[semigr ]

3. καλεί όλα τα κράτη μέλη των ΗΕ να σπεύσουν πάραυτα να εξοφλήσουν τις καθυστερούμενες οφειλές τους[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, τις κυβερνήσεις των κρατών μελών, το Κογκρέσο και τον Πρόεδρο των ΗΠΑ.
B4-0888, 0889, 0890 και 0891/98

Ψήφισμα σχετικά με την κρίση του τομέα του χοιρείου κρέατος

Το Ευρωπαϊκό Κοινοβούλιο,

A. έχοντας υπόψη ότι ο κανονισμός (ΕΚ) αριθ. 2042/98 της Επιτροπής της 25ης Σεπτεμβρίου 1998 σχετικά με τις ειδικές συνθήκες για την παροχή ενισχύσεων για την αποθεματοποίηση στον ιδιωτικό τομέα όσον αφορά το χοίρειο κρέας, θέτει σε ενέργεια από 28ης Σεπτεμβρίου 1998 ένα καθεστώς ενισχύσεων στις ιδιωτικές αποθεματοποιήσεις χοιρείου κρέατος προκειμένου να αμβλυνθούν οι συνέπειες της κρίσης που πλήττει τον τομέα εδώ και πολλούς μήνες,

Β. έχοντας υπόψη ότι η πτώση των τιμών του χοιρείου κρέατος στην Ευρωπαϊκή Ένωση έπληξε περισσότερο ορισμένες περιφέρειες και χώρες παραγωγούς και γνωρίζοντας ότι οι αγρότες αναγκάζονται να πωλούν τα ζώα τους σε τιμές 30% κάτω από το κόστος παραγωγής,

Γ. επισημαίνοντας ότι ο τομέας της εκτροφής χοίρων αντιπροσωπεύει ετήσιο προϊόν ύψους 20 δισ. Ecu για την αγροτική Ευρώπη και απασχολεί περισσότερες από ένα εκατομμύριο αγροτικές οικογένειες και πολλούς άλλους εργαζομένους,

Δ. έχοντας υπόψη ότι η οξεία αυτή φάση της κρίσης συμπίπτει με το υψηλότερο επίπεδο του κύκλου παραγωγής του τομέα και ότι πάσα πιθανότητα το πολύ υψηλό αυτό επίπεδο παραγωγής ενθαρρύνθηκε από τις λίαν ελκυστικές τιμές των τεσσάρων τελευταίων ετών,

Ε. έχοντας υπόψη ότι η κρίση στον τομέα αυτό θα μπορούσε να χειροτερέψει περισσότερο στην περίπτωση που οι εξαγωγές της Ευρωπαϊκής Ένωσης με προορισμό τη ρωσική αγορά καταλήξουν σε αδιέξοδο δεδομένου ότι το ένα τρίτο των εξαγωγών της Ένωσης προορίζεται για την αγορά αυτή και εκτιμώντας ότι οι εξαγωγές προς την ιαπωνική αγορά εξακολουθούν να συναντούν δυσκολίες,

Το Ευρωπαϊκό Κοινοβούλιο,

1. εκφράζει την έντονη ανησυχία του αφενός για την κατάσταση που πρέπει να αντιμετωπίσουν συγκεκριμένα οι μικροί παραγωγοί και αφετέρου για την απουσία ενός σοβαρού προγραμματισμού όσον αφορά τη διαχείριση της προσφοράς[semigr ]

2. λαμβάνει γνώση των αποφάσεων που ελήφθησαν σε επίπεδο Ένωσης και ορισμένων κρατών μελών και ζητεί από την Επιτροπή να εξακριβώσει εάν οι αποφάσεις αυτές συμμορφούνται με την ισχύουσα νομοθεσία[semigr ]

3. καλεί επίσης την Επιτροπή να λάβει και πρόσθετα, εκτός των ήδη ληφθέντων μέτρων (ενισχύσεις για ιδιωτική αποθήκευση και αυξημένες εξαγωγικές επιδοτήσεις) προκειμένου να μειωθεί το πλεόνασμα στην εσωτερική αγορά[semigr ]

4. ζητεί από την Επιτροπή να αξιολογήσει, εντός συντόμου χρονικού διαστήματος, τα αποτελέσματα των μέτρων που αποφασίσθηκαν και να υποβάλει έκθεση στο Ευρωπαϊκό Κοινοβούλιο, συνοδευόμενη ενδεχομένως από τα μέτρα που προβλέπει να λάβει στη συνέχεια[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις των κρατών μελών.
B4-0900, 0919, 0930 και 0941/98

Ψήφισμα σχετικά με την κεφαλική ποινή στο Ιράν

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για τα ανθρώπινα δικαιώματα στο Ιράν,

A. λαμβάνοντας υπόψη ότι τον Ιούλιο του 1998 απαγχονίστηκε στο Ιράν ο Ρουχολάχ Ροχανί, κατηγορούμενος για προσηλυτισμό ενός μουσουλμάνου στο θρήσκευμα Μπαχάι[semigr ] επρόκειτο για την πρώτη παρόμοια εκτέλεση μετά το 1992, αλλά για την πλέον πρόσφατη από περισσότερες των 200 εκτελέσεων Μπαχάι από την ισλαμική επανάσταση του 1979,

Β. λαμβάνοντας υπόψη ότι η κ. Mary Robinson, Ύπατος Αρμοστής του ΟΗΕ για τα ανθρώπινα δικαιώματα, διαμαρτυρήθηκε για την εκτέλεση και ζήτησε επιμόνως από το Ιράν να μην εκτελέσει τρείς άλλους Μπαχάι που κρατούνται στην πόλη Μασάντ,

Γ. λαμβάνοντας υπόψη ότι, σύμφωνα με πληροφορίες, στις 29 Σεπτεμβρίου 1998 επιβεβαιώθηκε η καταδίκη σε θάνατο δύο Μπαχάι που κρατούνται σε φυλακή της Μασάντ, ενώ ένας τρίτος φέρεται να έχει καταδικαστεί σε 10ετή κάθειρξη,

1. καλεί τις αρχές του Ιράν να μην εκτελέσουν τη θανατική ποινή που έχει απαγγελθεί εναντίον των Σιρούς Ζαμπίχ - Μογκαντάμ και Χενταγιάτ - Κασεφί Ναγιαφαμπαντί[semigr ]

2. αποδοκιμάζει την επανάληψη της εκτέλεσης θανατικών ποινών εναντίον Μπαχάι ύστερα από διακοπή 6 ετών[semigr ]

3. εκφράζει την ανησυχία του για τον αυξανόμενο αριθμό εκτελέσεων στο Ιράν και τις συνεχιζόμενες βάναυσες, απάνθρωπες και ταπεινωτικές ποινές και τους θανάτους μετά από βασανιστήρια όπως συνέβη στην περίπτωση του Αλί Ακμπάρ Ακμπαρί[semigr ]

4. ανησυχεί επειδή η κυβέρνηση του Ιράν δεν επέτρεψε στον ειδικό απεσταλμένο του ΟΗΕ να επισκεφθεί τη χώρα[semigr ]

5. καλεί το Συμβούλιο και την Επιτροπή να ασκήσουν πιέσεις στην κυβέρνηση του Ιράν προκειμένου να αποτραπούν νέες εκτελέσεις[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κυβέρνηση του Ιράν.
B4-0920, 0934 και 0939/98

Ψήφισμα σχετικά με την Taslima Nasreen

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του για τα δικαιώματα του ανθρώπου στο Μπαγκλαντές,

- υπενθυμίζοντας την 10η επέτειο του βραβείου Ζαχάρωφ,

Α. λαμβάνοντας υπόψη ότι το 1994 η κ. Nasreen, μία από τις κατόχους του βραβείου Ζαχάρωφ του Ευρωπαϊκού Κοινοβουλίου, χρειάσθηκε να εγκαταλείψει το Μπαγκλαντές και να ζητήσει καταφύγιο στην ΕΕ προκειμένου να διαφύγει τη σύλληψη στο Μπαγκλαντές, έχοντας κατηγορηθεί από την κυβέρνηση για βλασφημία,

Β. έχοντας υπόψη ότι στις 14 Σεπτεμβρίου 1998 η κ. Nasreen επέστρεψε στο Μπαγκλαντές με σκοπό να επισκεφθεί την μητέρα της για την οποία υπάρχουν πληροφορίες ότι πάσχει από ανίατη ασθένεια,

Γ. εκτιμώντας ότι η κ. Nasreen εξακολουθεί να απειλείται από φονταμενταλιστές στη χώρα της κυρίως γιατί υπερασπίσθηκε τα δικαιώματα των γυναικών έναντι ορισμένων ισλαμικών παραδόσεων,

1. Εκφράζει την αλληλεγγύη του προς την Taslima Nasreen και επαναλαμβάνει την πεποίθησή του ότι η ελευθερία εκφράσεως αποτελεί ένα από τα βασικά δικαιώματα του ανθρώπου[semigr ]

2. απευθύνει έκκληση προς τις αρχές να καταβάλουν κάθε προσπάθεια προκειμένου να εγγυηθούν τη ζωή και την ασφάλεια της Taslima Nasreen, να αναστείλουν κάθε νομική διαδικασία σε βάρος της και να της επιτρέψουν να ταξιδέψει ελεύθερα[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών και την κυβέρνηση του Μπαγκλαντές.